**ДОСТЪП ДО ОБЩЕСТВЕНА ИНФОРМАЦИЯ В
КОМИСИЯТА ЗА ЗАЩИТА НА ПОТРЕБИТЕЛИТЕ**

Всеки гражданин или юридическо лице има право да подаде заявление за предоставяне на достъп до обществена информация, създавана и съхранявана в Комисията за защита на потребителите. Искането за информация може да бъде направено чрез устно запитване или чрез писмено заявление.

Писмените заявления за достъп до обществена информация могат да бъдат подадени на място на адрес гр. София, ул. „Врабча“ №1, в регионалните дирекции на КЗП, по пощата или по електронна поща на адрес info@kzp.bg.

Писмените заявления за достъп до обществена информация подлежат на задължителна регистрация в деловодството на Комисията за защита на потребителите **всеки работен ден от 9.00 до 17.30 часа.**

За писмени заявления се считат и заявленията, получени на официалния факс на Комисията - 02/988 42 18 или чрез платформата за достъп до обществена информация (от 01.06.2017 г.), **като не се изисква електронен подпис** съгласно изискванията на Закона за електронния документ и електронния подпис.

За да бъде разгледано, направеното заявление следва да съдържа следната информация:

1. трите имена, съответно наименованието и седалището на заявителя;
2. описание на исканата информация;
3. предпочитаната форма за предоставяне на достъп до исканата информация;
4. адреса за кореспонденция със заявителя.

За достъп до обществена информация могат да се използват една или повече от следните форми: преглед на информацията - оригинал или копие, или чрез публичен общодостъпен регистър; устна справка; копия на материален носител; копия, предоставени по електронен път, или интернет адрес, където се съхраняват или са публикувани данните.

Лица, които имат зрителни увреждания или увреждания на слухово говорния апарат, могат да поискат достъп във форма, отговаряща на техните комуникативни възможности.

Достъпът до обществена информация се предоставя след заплащане на разходите по предоставяне на информацията, размерът на които се определя с Наредба № Н-1 от 7 март 2022 г. за определяне на нормативи за заплащане на разходите по предоставяне на обществена информация на министъра на финансите и представяне на платежен документ. Разходите по предоставяне на обществена информация се внасят и събират в касата на Комисията за защита на потребителите.

#### ПРЕДОСТАВЯНЕ НА ИНФОРМАЦИЯ ЗА ПОВТОРНО ИЗПОЛЗВАНЕ

Всеки гражданин или юридическо лице има право да подаде писмено заявление за предоставяне на информация за повторно използване. Искането се счита за писмено и в случаите, когато е направено по електронен път на адрес  info@kzp.bg или чрез платформата за достъп до обществена информация, която се поддържа от администрацията на Министерския съвет.

Писмените заявления за достъп до обществена информация подлежат на задължителна регистрация в деловодството на Комисията за защита на потребителите **всеки работен ден от 9.00 до 17.30 часа.** За постъпилите писмени искания за предоставяне на информация за повторно използване се прилага Глава четвърта от ЗДОИ.

Като форма за предоставяне на достъп до обществена информация могат да се посочат една или повече от следните форми:

* Копие на материален носител (хартиен, технически, магнитен, електронен);
* Копие, предоставено по електронен път или интернет адрес, където се съхраняват или са публикувани данните;
* Комбинация от форми.

Информацията се предоставя за повторно използване безплатно или след заплащане на такса, която не може да надхвърля материалните разходи по възпроизвеждането и предоставянето на информацията съгласно тарифа, приета от Министерския съвет. Таксата се внася в касата на Комисията за защита на потребителите или по банков път по банковата сметка на комисията: IBAN: BG38 BNBG 9661 3100 1827 01, BIC:BNBGBGSD - при БНБ - ЦУ - София - 1000, пл. „Ал. Батенберг" № 1.

**Телефон**и **з**а **справки: 9330 504 и 9330 587.**